Oras serenas

Ite lughe in coghina, ite calore!
Ma foras, male! Faghet fritt’e bentu.
In sa serenidade ’e s’aposentu
creschet de sa familia s’amore.

B’hat un odore forte ’e condimentu
chi sind’intendet casi su sabore,
chi ti ponet sa mente ’e bonumore,
e s’allegrat s’istogomu cuntentu.

Muzere mia est tottu affainada
in giru a sos forreddos pro sa chena,
e deo prego a Deus soveranu

Pro sa mia familia adorada
chi tott’in giru faeddat serena,
mentras chi foras passat s’ura